કલમ 377 ની કાયદેસરતા અંગે મંગળવારથી સુપ્રિમ કોર્ટમાં સુનાવણી શરૂ થઈ. બુધવારે આ કેસમાં કેન્દ્ર સરકાર તરફથી કોર્ટમાં એફિડેવિટ ફાઈલ કરવામાં આવી. સરકાર તરફથી એડિશનલ સોલિસિટર જનરલ તુષાર મહેતાએ એફિડેવિટ આપીને કહ્યુ કે કેન્દ્રએ આ મુદ્દાને સુપ્રિમ કોર્ટ પર છોડ્યો છે, કોર્ટ આની કાયદેસરતા પર નિર્ણય આપે. સરકાર તરફથી કહેવામાં આવ્યુ કે કલમ 377 પર સુપ્રિમ કોર્ટ પોતાના વિવેકથી ચૂકાદો આપે.